**Saksliste til årsmøte i Gimle IF**

**TID: 10. mars 2025 klokka 18.00**

**STED: VENÅSHYTTA**

1. Godkjenne de stemmeberettigede.

2. Velge dirigent

3. Velge protokollfører - referent.

4. Velge to medlemmer til å underskrive protokollen.

5. Godkjenne forretningsorden

6. Godkjenne innkallingen.

7. Godkjenne saklisten.

8. Behandle idrettslagets årsberetninger for 2024

9. Behandle:

 a. idrettslagets regnskap for 2024

 b. styrets økonomiske beretning

 c. kontrollutvalgets beretning

10. Behandle saker som fremgår av saksliste.

11. Fastsette medlemskontingent, og treningsavgift for 2026.

12. Vedta idrettslagets budsjett for 2025

13. Behandle idrettslagets organisasjonsplan.

14. Foreta følgende valg:

a) leder

 nestleder

 tre styremedlemmer

 varamedlem til styret

b) Kontrollutvalg med leder, ett medlem og ett varamedlem.

c) Gi styret fullmakt til å oppnevne representanter til ting og møter i

 de organisasjonsledd idrettslaget har representasjonsrett.

 d) Valgkomité med leder, ett medlem og ett varamedlem.

**SAK 1: Godkjenne de stemmeberettigede**

For å ha stemmerett på årsmøte må man ha fylt 15 år i løpet av kalenderåret, vært medlem av idrettslaget i minst en måned, og gjort opp sine økonomiske forpliktelser til idrettslaget. §5-1.

**SAK 2: Velge dirigent**

**Styret foreslår:**

**Tore G. Moen**

**SAK 3: Velge protokollfører – referent**

**Styret foreslår:**

**Morten Paulsen**

**SAK 4: Velge to medlemmer til å underskrive protokollen**

**Styret foreslår:**

**Trygve Fosse og Alf Ytterbøl**

**SAK 5: Godkjenne forretningsorden**

1. Årsmøtet ledes av den valgte dirigent, og protokollen føres av den valgte referent.
2. Alle henvendelser rettes til dirigenten.
3. Alle vedtak fattes i henhold til Gimle IFs lover
4. For at et vedtak skal være gyldig, gjelder alminnelig flertall.
5. For at et vedtak om lovendring skal være gyldig gjelder 2/3 flertall.
6. Valg foregår skriftlig hvis det foreligger mer enn ett forslag eller det fremmes krav om det.
7. På årsmøtet kan ikke behandles forslag om endring av lov eller bestemmelser som ikke er oppført på den sakslisten som er gjort tilgjengelig eller sendt ut. Andre saker kan behandles når 2/3 av de fremmøtte stemmeberettigede vedtar det ved godkjennelse av sakslisten.
8. Når årsmøtet er avsluttet blir det gitt informasjon om planene om et nytt verksted/garasjebygg på Venås. Det blir delt ut blomster og servert kringle, kaffe og drikke.

**Styret foreslår å godkjenne forretningsorden.**

**SAK 6: Godkjenne innkallingen**

Dato for årsmøtet ble første gang gjort kjent på Gimle IFs hjemmeside 7. januar 2025. Alle klubbens registrerte medlemmer fikk årsmøteinnkalling pr. e-post eller SMS 13. januar. Innkallingen inneholdt frist for forslag og informasjon om når og hvor sakslista og dokumentene ble tilgjengelig.

**Styret foreslår å godkjenne innkallingen**

**SAK 7: Godkjenne sakslisten**

Fullstendig saksliste med alle saksdokumenter, herunder valgkomiteens innstilling, skal være tilgjengelig for klubbens medlemmer senest en uke før årsmøtet.

Sakslisten med alle relevante dokumenter til årsmøtet ble lagt ut på Gimle IFs hjemmeside søndag 2. mars.

**Styret foreslår at sakslisten godkjennes**

**SAK 8: Behandle idrettslagets årsberetning for 2024**

**STYRET HAR BESTÅTT AV:**

**Leder:** Morten Paulsen

**Nestleder:** Dag Borge Svendsen

**Styremedlem:** Knut Vingerhagen

**Styremedlem:** Oddbjørn Gresholt

**Styremedlem:** Tone Albinson

**Vara til styret:** Benjamin Strøm

**I tillegg er disse valgt:**

**Kontrollutvalg:** Nils Gundersen (leder)

og Tor Hernes

**Vara til kontrollutvalg:** Nils W. Høgberg

**Valgkomite:**

Ingvar Nordås (leder), Lars Åge Seim (medlem), Eva Steffensen (vara)

**MEDLEMMER:**

I 2024 er det en netto økning på ett nytt medlem. Vi har fått 7 nyinnmeldinger, 3 utmeldinger og 3 Gimle-medlemmer er gått bort. Totalt 147 medlemmer.

(fjorårets tall i parentes):

Alder Kvinner Menn Total

**0-19 år 4 (4) 2 (2) 6 (6)**

**20 – 48 (47) 93 (93) 141 (140)**

 **Totalt 52 (51) 95 (95) 147 (146)**

**ÆRESMEDLEMMER:**

**1951: Eugen Nordskogen**

**1976: Erling Glomsrød, Nils Arvidsen, Thormod Paulsen**

**1986: Odd Kildebo**

**1996: Trygve Fosse, Tor Hernes, Nils Erik Kildebo, Arne Larsen**

**2001: Henry Sund, Ingvar Nordås, Tor Halvorsen**

**2021: Ragnhild Hernes, Johanna Ytterbøl, Kåre Backe, Kjell Bergstrøm, Arne Kristiansen.**

**2023: Knut Vingerhagen, Oddbjørn Gresholt**

**2024: Alf Ytterbøl**

**MØTER:**

Det har vært avholdt 10 styremøter, og ett ordinært årsmøte i året 2024.

**REPRESENTASJON:**

Knut Vingerhagen og Benjamin Strøm deltok på ledermøte i regi av Halden Idrettsråd i desember.

**ARRANGEMENTER:**

**Gimle-løpet:** Ved høstens hytteåpning ble det arrangert et terrengløp, Gimle-løpet med 130 deltakere, 50 av dem var barn. Benjamin Strøm og Lars Petter Herft var løpsledere. Det var tre løyper 10 km, 5 km og 1 km. 10 funksjonærer meldte seg til oppgaver og løpet ble en suksess. Hovedsponsor var Berg sparebank.

**Tippetrim:** Det har vært avviklet fem Tippetrimmer fra Venås, to på våren og tre på høsten, med ganske bra deltakelse. Trygve Fosse er fortsatt primus motor og det er helt klart at Tippetrim fører til bedre besøk på hytta.

**Uke 46:** Fredag 15. november møttes ca. 10 gubber til en samling på hytta til quiz utendørs, mimring, allsang og bevertning innendørs. Gamle filmer fra o-løp på 70-tallet ble også vist.

**TURORIENTERING:**

Trygve Fosse er Gimle IFs representant for TUR-O i Halden og også i 2024 har han bidratt med noen av løypene. Vår kasserer Tone Albinson er også kasserer for TUR-O. Avslutningen ble lagt til Venåshytta 20. oktober, med kake og premier til deltakerne.

**STOLPEJAKTEN:**

Også i 2024 var vi delarrangør, sammen med Halden Skiklubb. Vi satt ut stolper på Hovsfjellet, ved Engevika og på Venås, og delte ut gratis kart i postkassa på Venås. Dessuten delte vi ut mange kart til Halden bibliotek. Totalt var det 5851 (5206 i fjor) som var med på Stolpejakten i Halden i år. Totalt i Halden og ble det registrert rundt 208.000 (156.000) stolpebesøk.

**MANDAGSTURER:**

Det ble i 2024 gjennomført 20 mandagsturer, med Trygve Fosse som turleder. Det er absolutt verdt å bli med på disse turene. Trygve har historien om steder og når bålet tennes og kaffen koker, er det hyggelig langt til skogs.

**MERKEPROSJEKTET: FØL DEG TRYGG I VENÅS- OG HØYÅSMARKA**

5. september ble merkeprosjektet åpnet på Høyås, der varaordører Linn Laupsa klippet snor. Gimle IF har i samarbeid med Halden Skiklubb merket og skiltet alle hovedstier i marka. Dessuten er et nytt turkart laget og er til salgs blant annet på Venåshytta.

**BEREDSKAPSKLUBB**

Gimle IF har inngått en uformell avtale med politiet i Halden, der vi tilbyr oss lokalkunnskap som et middel for å finne savnede.

Politiet ønsker å kunne bruke Venåshytta som en kommandosentral, og bruke vår kunnskap om terreng og kart over områdene.

Vi har utarbeidet en beredskapsmappe med våre kart som ligger på Venås.

**JUBILEUMSBOK GIMLE IF 100 ÅR**

Roger Prang er hyret inn til å skrive jubileumsboka over Gimle IF som fyller 100 år i 2026. Boka kommer ut til høsten og sammen med bokkomiteen, Trygve Fosse, Tor Hernes, Ingvar Nordås og Morten Paulsen, har Roger laget masse interessant stoff om Gimles historie, som sikkert vil bli godt lest, også for andre enn Gimles medlemmer.

**IDRETTSÅRET 2024**

**Orientering:**

I Veteranmesterskapet, som gikk i Sarpsborg og Svindal hadde Gimle med fem løpere. Best var Willy med en 2.plass på langdistansen og en 4.plass på sprinten, i klassen H75.

Vi fikk to kretsmestere i 2024; Willy Grønstad vant KM Natt i klassen H-70 og Trygve Fosse vant KM Mellom i klasse H-80. Dessuten tok Trygve en 3.plass i KM lang.

I Blodslitet var det fire med fra Gimle og her tok Tone Albinson en fin 3.plass.

Ellers var det 11 ulike Gimle-løpere med på ulike kretsløp, nasjonale løp, og disse hadde til sammen 42 starter.

**Ski:**

Fire fra Gimle startet i Marcialonga, Bredo, Martin og Trygve Glomsrød og Andreas Engen.

Bredo tok en 2.plass i sin klasse i Vasaloppet og deltok også under Birkebeinerrennet. Også Andreas Vingerhagen var på Birkebeinerrennet.!!!!!!!!!

**Løp:**

Camilla Degnes Bønøgård viste god styrke i flere løp hun var med på i 2024. Hun sikret seg vandrepokalen i Monolittenløpet, vant klart Ørsjødilten og var også best på hjemmebane under Gimle-løpet.

Victor Borge Svendsen tok 2.plassen i Ørsjødilten og 3.plassen i Gimle-løpet.

Ellers har flere av våre langdistanseløpere deltatt på ulike maratonløp og langløp i året som gikk. Benjamin Strøm har vært mest aktiv og har deltatt på flere langløp.

Ellers verdt å merke seg at tre generasjoner Seim deltok i Birkebeinerløpet, Lars Åge, Tove Karine, Ludvig og Maria. Også Andreas Vingerhagen, Martin Syver Larsen og Bjørn Slåtterø var med.

**TRENINGER**

**Våre maraton- og langdistanseløpere** har trent jevnt og trutt gjennom hele året. Benjamin Strøm har invitert løpere til Venås hver tirsdag klokka 17 med godt frammøte.

I slutten av september startet **damegruppa** opp sine treninger igjen og i oktober startet også **innetreningen for gubbene** i gymsalen, med velvalgt musikk i regi av Trygve. **Utendørstreningene torsdag** har foregått hele året.

Bjørn Slåtterø og Tore Moen holder hjulene i gang med innetrening i gymsalen på Gimle skole hver tirsdagtirsdagene, også kalt **«Sommerkroppen 2024».** Innebandy og styrketrening står på programmet og både herrer og damer, ca 12-14 er med på treningene.

**DUGNADER:**

Vår trofaste dugnadsgjeng har på de faste treffene på **onsdager** sørget for nødvendig vedhogst, vedlikehold av løyper, merking og skilting, snøbrøyting, reparasjoner på hytta og uteanleggene.

Vi har en samarbeidsavtale med Halden skiklubb som kjører lysløypene for oss. Det ble også kjørt opp skispor, av Oddbjørn, med egen snøscooter flere steder i vårt nærmiljø.

Knut satte seg på traktoren og brøytet veien opp til hytta flere ganger i 2024.

Dag Borge Svendsen har hatt ansvaret for utleie av hytta og har gjort en stor jobb i de mest hektiske månedene med nøkkelutleveringer, en jobb som er viktig for klubbens økonomi.

Vi vil ellers takke alle som stiller opp på dugnad som **hyttevakt.** Dette er svært viktig for klubben fordi det synliggjør oss på en positiv måte.

**ANLEGG:**

**Hytta** er pusset og malt på østveggen, verandaen er beiset og loftsvindu mot nord er byttet ut i nytt. Hytta ble vasket på fellesvask blant medlemmer i slutten av september, like før sesongens hytteåpning.

**Trimrommet** er pusset opp, nytt gulv lagt, vegger malt. Nye apparater er kjøpt inn; tredemølle og benpress. Sykkel og skistakemaskin fikk vi av Spenst. Takket være Berg sparebank og Sparebank1Stiftelsen Halden, som ga oss til sammen 200.000 kroner, ble mesteparten av utgiftene til dette dekket.

**Veien** fikk en oppgradering på høsten. Knust asfalt er nå lagt på i bakken opp fra Asakveien, en strekning på ca. 250 meter. Firma Erling Grimsrud hadde jobben. Berg sparebank og Sparebank1Stiftelsen ga 50.000 kr hver til prosjektet.

Alle gamle lysstoffrør er byttet ut med nye i LED.

**KART:**

Tom Brattli er vår kartmann og han har i 2024 synfart Hiås-kartet i Torpedal, og har startet på Ryggerød.

**ÅRSRAPPORT FRA DAMEGRUPPA**

Det har vært 21 treningskvelder på Venås i 2024. Det er litt færre enn vanlig p.g.a. været og føret i januar og februar.

Tina Buckholm har vært trener, mens Heidrun Mattick har vært vikar.

I begynnelsen av mai hadde vi vår tradisjonelle sommeravslutning med løype i skogen, med spørsmål laget av Johanna. Etterpå ble det koselig matpause utendørs. Kvelden ble avsluttet med kaffe og kringle på hytta.

I slutten av mai var det nok en fin teatertur til Oslo. Vi var på Folketeateret og så Sound of Music. Dagen ble avsluttet med hyggelig måltid på Egon. Ni damer deltok.

Høsthalvåret ble avsluttet med vår tradisjonelle juleavslutning med koldtallerken, bingo med blomsterpremier og kake og kaffe. Det ble en hyggelig kveld, hvor 11 damer deltok.

**GAVER/SPONSORMIDLER**

I 2024 fikk vi 150.000 kroner fra både Berg sparebank og Sparebank1Stiftelsen Halden til Trimrom og vei. I tillegg fikk vi 15.000 kroner fra Berg sparebank for å arrangere Gimle-løpet og 20.000 kroner til kiosk-drift (kaffe-vaffelavtale).

I tillegg fikk vi 14.000 kroner fra onsdagsveteranene.

Vi takker så mye!

**STOLPEKONTRAKTER**

Det er tegnet fire nye stolpekontrakter i 2024, altså folk og firmaer som vil kjøpe en stolpe i lysløypa. Hele 22 personer og bedrifter har forlenget sine avtaler for nye to år.

**SPONSORER:**

Dette har vært våre sponsorer i 2024:

**Berg sparebank**

**Sparebank1Stiftelsen Halden**

**Kynningsrud AS**

**Rema 1000 Brødløs**

**Leif Grimsrud AS**

**PEAB**

**RIIS Elektro**

**Lindhaugen AS**

**Mesterbygg Halden AS**

**Monsternett**

**Stangeskovene AS**

**Sørby Utleie**

**HANDLINGSPLAN:**

Vi har laget en handlingsplan for anlegg og dugnad som går fram til 2026, det året Gimle IF fyller 100 år.

Dette er gjort i 2024:

1. Trimrommet pusset opp og apparater fornyet
2. Skiftet ut alle lysstoffrør i hytta til LED
3. Vedhogst i Venåsbakken (påbegynt)
4. Oppgradering av kjøkkenløypa (påbegynt)
5. Prosjektet merking/skilting av hovedstier Venås- og Høyåsmarka. Ble offisielt åpnet i september.

**Styrets kommentar:**

Hytta er i bra stand, takket være godt dugnadsarbeide, og bergvarmen gjør at temperaturen er jevn og fin, også for alle som leier hytta. Utleievirksomheten har tatt seg opp sikrer oss gode inntekter.

Året 2024 var vi igjen på lista over klubber som arrangerer løp. Terrengløpet Gimle-løpet ble arrangert 22. september med rundt 130 deltakere. Det var vi godt fornøyde med.

Nedre del av veien er oppgradert med asfalt, noe som sparer oss for mye vedlikeholdsjobb i fremtiden.

Av gode, sportslige resultater tok Willy Grønstad en sølvmedalje i sin klasse H-75 i Veteranmesterskapet fra Svindal skole. Bredo Glomsrød tok en 2.plass i sin klasse i Vasaloppet. Camilla Bønøgård tok vandrepokalen til odel og eie i Monolittenløpet, etter nok en seier, tredje året på rad. Hun vant også Ørsjødilten og Gimle-løpet.

Vi takker alle våre medlemmer og sponsorer for at de støtter klubben i vårt arbeide med å skape et godt, aktivt miljø, bevaring av Venåshytta, og vår stadige jobb med å oppgradere anlegg og stier, til glede for alle.

Grunneier Bernt H. Hansen takker vi igjen for stor velvilje over lån av maskiner og velvillighet når vi driver dugnadsjobb på hans eiendom.

**SAK 9: Behandle idrettslagets regnskap for 2024, styrets økonomiske beretning og kontrollutvalgets beretning**

1. Årsregnskapet: **Se vedlegg 1**
2. Styrets økonomiske beretning: **Se vedlegg 2**
3. Kontrollutvalgets beretning: **Se vedlegg 3**

**SAK 10: Behandle saker som fremgår av godkjent saksliste**

Ingen forslag er fremmet.

**SAK 11: Fastsette medlemskontingent og treningsavgift for 2026**

**Styret foreslår å beholde medlemskontingentene som i dag:**

**Medlemskontingenter:**

Medlem fra 0-19 år: 150 kroner

Medlem fra 20 år: 300 kroner

Familiemedlem (samme husstand): 700 kroner

**Treningsavgifter:**

**Styret foreslår å beholde treningsavgiftene som i dag:**

Medlem fra 0-19 år: 100 kroner

Medlem fra 20 år: 300 kroner

Familie: 500 kroner

**SAK 12: Vedta idrettslaget budsjett for 2025**

Budsjettet: **Se vedlegg 4**

**Styret foreslår at budsjettet vedtas**

**SAK 13: Behandle idrettslagets organisasjonsplan**

**Organisasjon:** Gimle IF’s ledelse består av leder, nestleder, tre styremedlemmer samt ett varamedlem. Laget har et valgt kontrollutvalg med to medlemmer og ett varamedlem.

Styret fordeler ansvaret for de forskjellige oppgaver/aktiviteter laget har på sitt program mellom styremedlemmene.

Styret oppnevner en ansvarlig for politiattestordningen og en ansvarlig for barneidrett.

Styret oppnevner etter behov utvalg og enkeltmedlemmer til å planlegge og gjennomføre spesielle arbeidsoppgaver, aktiviteter og arrangementer.

**Kontrollutvalget** arbeider i overensstemmelse med instruks og retningslinjer fra Norges Idrettsforbund.»

**Aktivitet:** Gimle IF’s hovedaktiviteter er å drive aktiv idrett og rekruttering innenfor orientering, skirenn og friidrett/løp, legge til rette for trim og mosjon blant medlemmene, holde Venåshytta i tilfredsstillende stand for inneaktiviteter og utleie, holde åpen kafe for turgåere om høsten og vinteren, legge til rette for mosjon og friluftsliv ved å vedlikeholde og merke turstier, samt ved åpne trimarrangementer.

**Forslag: Styret foreslår at årsmøtet vedtar denne organisasjonsplanen**

**SAK 14: Valg**

**Punkt a og b:**

a) Styre med leder, nestleder, tre styremedlemmer og ett varamedlem.

b) Kontrollutvalg med leder, ett medlem og ett varamedlem.

Forslag fra valgkomiteen foreligger: **Se vedlegg 5**

**Punkt c:** styret foreslår at årsmøtet gir styret fullmakt til å oppnevne representanter til ting og møter til overordnede ledd, slik som forbund, kretser og lignende.

**Punkt d:** velge valgkomite’:

Styret foreslår følgende valgt, alle for ett år: **Se vedlegg 6**